Bridget Jones’ Baby: Alle gode ting er tre

Bridget Jones' Baby: Alle gode ting er tre (originaltittel: Bridget Jones's Baby) er en romantisk komedie fra 2016 regissert av Sharon Maguire, med manus av Dan Mazer og Emma Thompson.
Filmen var den tredje i rekken, og en oppfølger til Bridget Jones – På randen fra 2004. Renée Zellweger spiller igjen hovedrollen som Bridget Jones, som oppdager at hun har blitt gravid - men hun vet ikke vet som er den biologiske faren til barnet hennes. Filmen hadde premiere i Storbritannia i september 2016.


== Handling ==
På sin 43-årsdag besøker Bridget Jones minnesmerket over den tidligere kjæresten sin, Daniel Cleaver, som antas å være død etter en fly-ulykke. Hun ser sin andre kjæreste, Mark Darcy, sammen med hans kone Camilla. Bridget jobber nå som TV-produsent, og er nær venn med kollega Miranda. Miranda aksepterer tilbud om å komme til en musikkfestival hvor hun møter Jack. Senere på kvelden kryper en alt for full Bridget inn i teltet hans, i den tro at teltet er hennes og Mirandas. Han inviterer henne til å bli, og de har et one-night stand. Neste morgen våkner Bridget alene, og bestemmer seg for å gå sin vei - uvitende om at Jack er ute og henter frokost til dem begge.
Senere går Bridget til en dåp for venninnen Judes nye baby, hvor Bridget skal være gudmor - og Mark har blitt bedt om å være gudfar i siste liten. Han forteller henne at han og kona hans planlegger å ta ut skilsmisse, og Camilla var bare i begravelsen etter Daniel som moralsk støtte. Bridget og Mark innser at de fremdeles er forelsket i hverandre, og de tilbringer natten sammen. Men Bridget ønsker ikke å gjenoppta kontakten med ham, av frykt for at de kommer til å gjenta deres tidligere feil. Flere uker senere oppdager Bridget at hun er gravid. Hun bestemmer seg for at hun vil beholde babyen. Etter et besøk ved klinikken til Dr. Rawlings, innser hun at faren kan være enten Mark eller Jack. Senere blir det oppdaget at han heter Jack Qwant, at han er en milliardær og oppfinner av et dating-nettsted. Miranda og Bridget legger planer for å skaffe DNA-prøver, for å finne ut om Jack kan være faren til barnet hennes.
Men Jack kjenner henne igjen, og røper ut at hun er gravid. Hun antyder også at han er faren til barnet hennes, uten å nevne Mark. Bridget forteller også Mark den samme nyheten, men orker å fortelle ham om Jack. Dr. Rawlings prøver å ta en fostervannsprøve for å skaffe DNA, men Bridget ønsker ikke dette så lenge barnet er i livmoren - fordi hun frykter risikoen for spontanabort. Både Mark og Jack oppdager etter hvert sannheten, og blir misunnelig på hverandres bånd til Bridget. Ni måneder senere føder Bridget en gutt, og vennene hennes og foreldrene hennes kommer på besøk. Dr. Rawlings tar med seg Mark og Jack for å utføre DNA-testen, og de ønsker hverandre lykke til. Ett år senere gifter Bridget seg med Mark, og det avsløres at han er faren til babyen hennes - som får navnet William. Jack er gjest under bryllupet deres. Men filmen ender med en avis-overskrift som avslører at Daniel Cleaver er funnet i live.


== Rollebesetning ==

Renée Zellweger som Bridget Jones
Colin Firth som Mark Darcy
Patrick Dempsey som Jack Qwant
Jim Broadbent som Colin Jones, faren til Bridget
Gemma Jones som Pamela Jones, moren til Bridget
Sally Phillips som Shazzer
James Callis som Tom
Shirley Henderson som Jude
Julian Rhind-Tutt som Fergus, Shazzers ektemann
Ben Willbond som Giles, Jude sin ektemann
Sarah Solemani som Miranda, Bridgets venninne
Neil Pearson som Richard Finch, Bridgets kollega
Kate O'Flynn som Alice Peabody
Joanna Scanlan som Cathy
Emma Thompson som doktor Rawlings
Celia Imrie som Una Alconbury, Pamelas venninne
James Faulkner som Onkel Geoffrey, Unas ektemann
Enzo Cilenti som Gianni, eier av en italiensk restaurant
Jessica Hynes som Magda, Bridgets venninne
Dolly Wells som Woney, Bridget gamle venninne
Agni Scott som Camilla, Marks tidligere kone
Shirley Dixon som Geraldine Darcy, moren til Mark.
Donald Douglas som Admiral Darcy, faren til Mark
Nick Mohammed som Ariyaratna
Patrick Malahide som George Wilkins, utenriksminister
Katia Elizarova som en av Daniel Cleavers tidligere kjærester
Tom Rosenthal som Jos.
Beattie Edmondson som Laura, en ung assistent
Laura Checkley som Susan
Darren Boyd som Jeremy
Bruce Wang som General Lu Tong
Chooye Bay som general Lu Tongs sjåfør
Janet Henfrey som Mavis Enderbury
Rafferty Railton som Spike, sønnen til Shazzer og Fergus
Abigail Kimber som Ruby, datteren til Shazzer og Fergus
Amy Jayne som Poppy, datteren til Jude og Giles
Ed Sheeran som seg selv
Erron Gordon som en nyhetsdirektør
Ashley McGuire som en jordmor


== Referanser ==


== Eksterne lenker ==
(en) Bridget Jones' Baby: Alle gode ting er tre på Internet Movie Database 
(no) Bridget Jones' Baby: Alle gode ting er tre hos Filmfront 
(sv) Bridget Jones' Baby: Alle gode ting er tre i Svensk Filmdatabas 
(da) Bridget Jones' Baby: Alle gode ting er tre i Danmark Nationale Filminstitut 
(fr) Bridget Jones' Baby: Alle gode ting er tre på Allociné 
(nl) Bridget Jones' Baby: Alle gode ting er tre på MovieMeter 
(en) Bridget Jones' Baby: Alle gode ting er tre på AllMovie 
(en) Bridget Jones' Baby: Alle gode ting er tre på Turner Classic Movies 
(en) Bridget Jones' Baby: Alle gode ting er tre på Rotten Tomatoes 
(en) Bridget Jones' Baby: Alle gode ting er tre på Metacritic